ทำถาดรองกันมด ป้องกันการบุกรุกจากมด
เอาอาหารเหลือที่มีมดขึ้นออกจากชาม เทใส่ถุง ปิดถุงใส่อาหารทันทีแล้วเอาไปไว้ข้างนอก นี่จะช่วยป้องกันไม่ให้มดไต่กลับออกมาแล้วกลับไปยังอาหารแมวได้อีก มดจะชอบปล่อยสารฟีโรโมนไว้ ทำให้มดตัวอื่นๆ มาเพิ่มขึ้นอีก ดังนั้น ต้องแน่ใจว่าตัวคุณล้างชามด้วยน้ำร้อนและน้ำยาจนหมดจดแล้ว หากชามใส่อาหารแมวที่มีอยู่สามารถใส่เครื่องล้างจานได้ คุณสามารถใช้มันได้หากว่าคุณมีเครื่องล้างจาน หลังจากที่เอามดออกไปแล้ว ให้คุณทำความสะอาดรอบๆ พื้นที่ๆ ใช้ให้อาหาร คุณต้องล้างสารฟีโรโมนของมดออกไปให้หมด เพื่อที่ว่าฝูงมดพวกนั้นจะได้ไม่กลับมาอีก โดยให้คุณลองใช้น้ำส้มสายชูหรือน้ำมะนาวเพื่อลบกลิ่นฟีโรโมนและยับยั้งการมาของมดอีกในอนาคต คุณสามารถถูบริเวณรอบๆ ภาชนะใส่อาหาร หรือพื้นห้องครัวทั้งห้องเลยก็ได้ โดยคุณจะใช้น้ำยาถูพื้นที่คุณใช้อยู่ประจำหรือจะใช้นำยา/สบู่ล้างจานก็ได้ ลองหาถาดตื้นๆ ที่มีความกว้างมากกว่าชามใส่อาหารแมว คุณอาจจะใช้ถาดเงิน พิมพ์เค้ก ถาดพาย ถาดอบ หรืออะไรก็ได้ที่สามารถใช้รองชามอาหารแมวได้  ต้องดูให้แน่ใจด้วยว่าถาดที่คุณเอามารองชามอาหารแมวนั้นไม่ใหญ่เกินไป อย่างไรก็ตาม ขอบถาดรองกับขอบชามใส่อาหารแมวควรจะห่างกันประมาณ 1 นิ้ว เพราะระยะห่างประมาณนี้จะช่วยป้องกันมดได้  บางบริษัทนั้นผลิตชามใส่อาหารสัตว์ที่มีที่กันมดติดมากับขอบชามอยู่แล้ว ซึ่งดีและง่ายต่อการใช้ และก็สามารถหยิบมาล้างได้เลยดีเดียว อย่างไรก็ตาม หากคุณยังไม่ต้องการใช้เงินไปกับสิ่งนั้น เพราะยังไม่รู้ว่ามันจะเวิร์คหรือเปล่า คุณสามารถทดลองด้วยการหาถาดมารองเองก่อนก็ได้ ใส่น้ำลงไปในถาดรองประมาณหนึ่ง ไม่จำเป็นต้องใส่เยอะจนเกินไป เพื่อที่มันจะได้ไม่ล้นเข้าไปในอาหารแมว แค่เพียงน้ำในปริมาณหนึ่งที่สามารถสร้างพื้นที่กันมดได้ก็พอ เพราะมดนั้นไม่ใช่สัตว์ที่ว่ายน้ำเก่ง น้ำในถาดรองจะทำให้มดตาย หรือไม่ก็กันมดไม่ให้ข้ามไปถึงอาหารได้ เพื่อป้องกันมดข้ามน้ำไปถึงอาหาร ให้คุณลองใส่น้ำมันพืช น้ำมันหอมระเหยมะนาว หรือน้ำยาล้างจานลงไปในน้ำของถาดรอง แต่จำไว้ว่า ต้องใช้น้ำยาล้างจานก็ต่อเมื่อระยะห่างระหว่างชามใส่อาหารและถาดรองนั้นเล็กมากจนแมวไม่สามารถกินน้ำในนั้นได้ วางชามอาหารลงไปในถาดรองที่มีน้ำ ดูให้แน่ใจว่าระยะห่างระหว่างขอบของชามและถาดรองห่างกันอย่างน้อย 1 นิ้ว จากนั้นใส่อาหารชุดใหม่ลงไปในชาม  หากถาดรองมีขนาดใหญ่มาก ให้คุณวางชามใส่อาหารใกล้ๆ กับขอบถาดรอง เพื่อที่แมวของคุณจะได้กินได้โดยที่ไม่ต้องยืดคอไปถึงอาหารแบบลำบากมากนัก แต่ก็ต้องไกลจากขอบพอที่จะกันไม่ให้มดกระโดดข้ามไปถึงอาหารได้ หากชามใส่อาหารเตี้ยเกินไป ให้คุณใช้ท่อนไม้หรือแท่นอะไรก็ได้มายกให้ชามใส่อาหารสูงขึ้นเหนือขอบถาดรอง เพราะน้ำในถาดรองอาจจะมีซากมดที่ตายในน้ำ หรือเศษอาหารบางส่วน การเปลี่ยนน้ำใหม่เมื่อน้ำเก่าเริ่มระเหย จึงเป็นสิ่งจำเป็น สุดท้ายแล้ว เหล่ามดก็จะหยุดมาในที่สุด แต่ในบางพื้นที่ๆ มีสภาพอากาศแบบอบอุ่น คุณอาจจะต้องทำแบบนี้ไปตลอดเมื่อให้อาหารแมว เพราะว่ามดจะไม่มีทางหายไปอย่างถาวร แทนที่คุณจะเก็บอาหารแมวไว้ในถุง ให้คุณเอาอาหารแมวออกจากถุงแล้วเอาไปเก็บไว้ในกล่องพลาสติกหลังจากที่เปิดถุงแล้วจะดีกว่า ซึ่งเดี๋ยวนี้ก็มีกล่องไว้สำหรับเก็บอาหารสัตว์เลี้ยงโดยเฉพาะให้คุณเลือกซื้อแล้ว เศษอาหารที่เหลือๆ นั้นเป็นตัวดึงดูดมดชั้นดีเลยล่ะ ดังนั้น คุณควรจะล้างชามใส่อาหารแมวอย่างน้อย 1 ครั้ง ในทุกๆ 2 วัน หรือจะล้างบ่อยกว่านั้นก็ได้ ซึ่งสิ่งนี้สำคัญมาก หากคุณมีปัญหาเรื่องมดอยู่ ใช้น้ำยาล้างที่ปลอดภัยต่อแมว แล้วล้างให้เกลี้ยงด้วยน้ำสะอาด ยับยั้งการมาของมดในบริเวณที่ใช้ให้อาหารแมวตั้งแต่เนิ่นๆ ด้วยการทำให้บริเวณนั้นสะอาดไว้ก่อน โดยให้เก็บเศษอาหารที่แมวกินเหลือไปทิ้งให้หมด ถูพื้นบริเวณนั้นด้วยน้ำส้มสายชูหรือน้ำที่มีส่วนผสมของมะนาวเพื่อช่วยป้องกันมดขึ้นในบริเวณนั้น คุณอาจจะย้ายชามอาหารออกจากพื้นเมื่อแมวคุณไม่ได้กินแล้ว หรือไม่ก็วางทิ้งไว้สักช่วงหนึ่ง แล้วตอนกลางคืนก็ค่อยเก็บ คุณสามารถย้ายชามใส่อาหารแมวไปไว้ที่อื่นได้ เพราะวิธีนี้อาจจะทำให้ฝูงมดหาชามใส่อาหารไม่เจอ ดังนั้น หากคุณมีปัญหาเกี่ยวกับมดที่เข้ามาในห้อง ให้คุณย้ายชามใส่อาหารแมวออกมาจากอาณาเขตของมดซะ ลองสร้างอาณาเขตรอบๆ ชามใส่อาหารแมวของคุณที่ทำให้มดไม่สามารถข้ามเข้าไปถึงอาหารได้ดู ซึ่งมีก็มีหลายสิ่งที่สามารถช่วยขับไล่มดได้  ขีดเส้นรอบๆ ชามอาหารแมวด้วยผงชอล์ก รองชามด้วยกระดาษหนังสือพิมพ์ และโรยรอบๆ ชามด้วยผงอบเชย กากกาแฟ พริกป่น หรือขี้เถ้า  ทาขอบภาชนะใส่อาหารด้วยปิโตรเลียม เจลลี่ ฉีดน้ำส้มสายชูหรือน้ำมะนาวลงบนพื้นรอบๆ ชามอาหารแมว โดยผสมน้ำส้มสายชูหรือน้ำมะนาว 1 ส่วนต่อน้ำธรรมดา 1 ส่วน จากนั้นเทใส่ขวดสเปรย์ แล้วนำไปฉีดรอบๆ ชามอาหาร เพื่อสร้างเขตป้องกันมด วิธีที่ค่อนข้างจะเลอะสักหน่อยก็คือ ทาที่รอบชามด้านนอกด้วยปิโตรเลียม เจลลี่ เพื่อป้องกันไม่ให้หมดเข้ามาถึงอาหารในชาม เพราะว่ามดนั้นมีปัญหาในการเดินบนพื้นผิวที่ลื่นอยู่แล้ว นอกจากนี้ คุณสามารถทาที่ด้านนอกของถาดรองชามได้ด้วย เพื่อเพิ่มการป้องกันที่หนาแน่นขึ้นกว่าเดิม น้ำมันหอมระเหยชนิดต่างๆ นั้นสามารถช่วยไล่มดได้ ลองถูพื้นรอบๆ ชามอาหารด้วยผ้าชุบน้ำหมาดๆ ผสมกับน้ำมันเปปเปอร์มินต์สัก 2-3 หยด กลิ่นแรงๆ จะช่วยขับไล่มดออกไปได้  คุณสามารถใช้น้ำมันหอมระเหยจากมะนาว ส้ม หรือน้ำมันเกรปฟรุต ในการขับไล่มดได้ และนำไปเช็ดพื้นรอบๆ ชามใส่อาหารด้วยสำลีก้อนที่ชุบด้วยน้ำมันเหล่านั้น  น้ำมันหอมระเหยนั้น เป็นสิ่งที่ปลอดภัย ไร้สารเคมี วิธีที่ดีในการกันมดให้อยู่ห่างจากอาหารแมวก็คือ วางเหยื่อกำจัดมดไว้ที่ไหนก็ได้ (ที่แมวเข้าไม่ถึง) ดูให้แน่ใจด้วยว่าเหยื่อล่อที่ใช้นั้นมีช่องเล็กๆ ให้มดเข้าไปถึงตัวยาฆ่ามดได้ และต้องดูให้แน่ใจด้วยว่าสัตว์เลี้ยงของคุณไม่สามารถเข้าถึงเหยื่อล่อนั้นได้จริงๆ   วิธีการหนึ่งก็คืออาจจะวางเหยื่อไว้กับพื้นหรือโต๊ะ หรือไม่ก็เอาไปยัดไว้ที่หลังเตาหรือตู้เย็น แต่ต้องจำไว้ว่า จะวางได้ก็ต่อเมื่อพื้นที่ๆ เอาไปวางนั้นมันแคบมากจนแมวเข้าไม่ได้จริงๆ นอกจากนี้ต้องนึกไว้เสมอว่าแมวนั้นเป็นสัตว์ที่ขี้สงสัย และสามารถเข้าไปอยู่ในที่ๆ เราคาดไม่ถึงได้
เอามดที่ขึ้นอาหารแมวออกไป. ล้างชามใส่อาหาร. ทำความสะอาดบริเวณที่ให้อาหาร. หาถาดใส่น้ำกันมด. เทน้ำใส่ถาดรอง. วางชามใส่อาหารแมวไว้ในถาดรอง. เอาน้ำในถาดรองออกเมื่อจำเป็น. ทำตามขั้นตอนเหล่านี้ไปเรื่อยๆ . เก็บอาหารไว้ในกล่องพลาสติกสุญญากาศ. ล้างชามใส่อาหาร. รักษาความสะอาดบริเวณที่ใช้ให้อาหารแมว. เปลี่ยนที่ให้อาหาร. สร้างอาณาเขตกันมดรอบๆ ชามอาหาร. ทาปิโตรเลียม เจลลี่ที่ด้านนอกของชาม. ใช้น้ำมันหอมระเหย. ใช้ตัวล่อมด.
https://www.wikihow.com/Keep-Ants-Away-From-Cat-Food https://www.wikihow.com/Keep-Ants-Away-From-Cat-Food
Making a Food Bowl Moat Preventing Ants from Invading